एम . साहब प्रो ० विश्वबन्धु के दोस्त हैं | मोलड़ की सरलता और स्वभाव के भोलेपन ने प्रो ० विश्वबन्धु को प्रभावित किया | ड्राइविंग लाइसेन्स बन गया | फिर कुछ दिन के बाद मोलड़ प्रो ० विश्वबन्धु के पास आया | पैर छूकर बोला क़ि वह कलकत्ता जा रहा है | उसकी माँ  ने अपने जेवर गहनें देकर उसे एक अच्छी खासी रकम दी  है और कहा है कि वह अपनी  मौसी  के पास कलकत्ता चला जाय वहां उसका अच्छा काम है मोलड़ के  माँ  की एक बहन कलकत्ता व्याही थी और उसके मौसा टैक्सियों के धन्धे में थे | प्रो ० विश्वबन्धु ने उसे आशीर्वाद दिया पर मन में मोलड़ की सफलता पर सन्देह करते रहे | इस घटना को लगभग सात आठ वर्ष बीत  चुके हैं शायद दस भी हो गये  हों | आज मोलड़ से मिलकर और उसकी बात  सुनकर प्रो ० विश्वबन्धु को द्रढ निश्चय और कर्म की  सफलता पर विश्वास  करने का एक नया उदाहरण मिल गया | यह तो रही मोलड़ की कहानी पर प्रो ० विश्वबन्धु को तो अपने साथ लाये हुये बिहारी नवयुवक को अपनी धर्मपत्नी से मिलवाना ही था | मोलड़ ने पूछ लिया कि उनके साथ का छोकरा कौन  है ?